पाएं अपने शहर की ताज़ा ख़बरें और फ्री ई-पेपरडाउनलोड करें
मांगरोल तहसील के तरसाडी और कोसंबा सरकारी दवाखाने में वैक्सीन न होने पर भारी बवाल हो गया। ऑनलाइन रजिस्ट्रेशन करवाकर शहर से गांव में वैक्सीन लगवाने गए लोगों को लौटा दिया। डॉक्टरों और कर्मचारियों के साथ कहासुनी पर उतर गए। स्टॉक न आने की वजह से सरकारी अस्पतालों में वैक्सीनेशन नहीं हो रहा है। मंगलवार को कोसंबा प्राथमिक स्वास्थ्य केंद्र और तरसाड़ी अर्बन हेल्थ सेंटर पर वैक्सीन कम होने की वजह से भारी विवाद हो गया। तरसाड़ी अर्बन हेल्थ पर केवल 10 और कोसंबा प्राथमिक स्वास्थ्य केंद्र पर लोगों को लगाने की ही वैक्सीन थी।
ऑनलाइन रजिस्ट्रेशन में तकनीकी खराबी से परेशानी
मनपा ने सूरत शहर में 45 वर्ष से अधिक आयु वालों का टीकाकरण बंद कर दिया है। वैक्सीन लगवाने के लिए लोग ऑनलाइन रजिस्ट्रेशन कर रहे हैं। तकनीकी खराबी की वजह से एप्लीकेशन में ग्रामीण इलाकों में लोगों का रजिस्ट्रेशन हो रहा है। इससे शहर के लोग गांव के केंद्रों का स्लॉट ले रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva zho_Hant eng_Latn